CELEX: 62010TB0271(02)
Language: hr
Date: 2018-09-17 00:00:00
Title: Predmet T-271/10 OST: Rješenje Općeg suda od 17. rujna 2018. – H protiv Vijeća („Postupak — Propust Općeg suda da odluči o troškovima”)

14.1.2019   
            
            
               HR
            
            
               Službeni list Europske unije
            
            
               C 16/45
            
         
      Rješenje Općeg suda od 17. rujna 2018. – H protiv Vijeća
      (Predmet T-271/10 OST) (1)
      
      ((„Postupak - Propust Općeg suda da odluči o troškovima”))
      (2019/C 16/55)
      Jezik postupka: engleski
      
         Stranke
      
      
         Tužitelji: H (zastupnik: M. Velardo, odvjetnik)
      
         Tuženik: Vijeće Europske unije (zastupnici: A. Vitro i F. Naert, agenti)
      
         Predmet
      
      Zahtjev kojim se traži dopuna presude od 11. travnja 2018., H/Vijeće (T-271/10 RENV, EU:T:2018:180) u pogledu odluke o troškovima.
      
         Izreka
      
      
                  1.
               
               
                  Točka 174. presude od 11. travnja 2018., H/Vijeće (T-271/10 RENV, EU:T:2018:180), glasi kako slijedi:
                  „U skladu s člankom 134. stavkom 1. Poslovnika Općeg suda, stranka koja ne uspije u postupku dužna je, na zahtjev protivne stranke, snositi troškove. Međutim, u skladu s člankom 133. Poslovnika u vezi s člankom 219. istog Poslovnika, odluka o troškovima žalbenog postupka i postupka pred Općim sudom donosi se u presudi kojom se završava postupak. Usto, u skladu s člankom 134. stavkom 3. navedenog Poslovnika, ako stranke djelomično uspiju u svojim zahtjevima, svaka stranka snosi vlastite troškove. Međutim, ako se to čini opravdanim u danim okolnostima, Opći sud može odlučiti da, osim vlastitih troškova, jedna stranka snosi i dio troškova druge stranke. U okolnostima ovog slučaja valja odlučiti da će, s jedne strane, Vijeće snositi vlastite i tužiteljeve troškove koji su za njih nastali do objave presude o žalbi, samo u opsegu u kojem se odnose na pitanje dopuštenosti tužbe i, s druge strane, da će tužitelj snositi ostale troškove koji su nastali za Vijeće i njega samog, kako prije tako i nakon navedene objave.”
               
            
                  2.
               
               
                  Točka 2. izreke presude od 11. travnja 2018., H /Vijeće (T-271/10 RENV, EU:T:2018:180) glasi kako slijedi:
                  „Vijeće će snositi vlastite troškove i troškove koji su za H-a nastali do objave presude od 19. srpnja 2016. H/Vijeće i Komisija (C-455/14 P, EU:C:2016:569), samo u opsegu u kojem se odnose na pitanje dopuštenosti tužbe. H će snositi ostale troškove koji su nastali za Vijeće i njega samog, kako prije tako i nakon navedene objave.”
               
            
                  3.
               
               
                  H i Vijeće snosit će vlastite troškove u vezi s ovim zahtjevom.
               
            
         (1)  SL C 221, 14. 8. 2010.